ચૂંટણી પછી પ્રધાનમંડળની રચના કે વિસ્તરણનો અણસાર હવામાં વહેતો થાય એટલે તરત જ સંસદસભ્યો કે વિધાનસભ્યોનાં દબાણ, પ્રતિદબાણ, લાગવગ, નિકટના પરિચિતો દ્વારા લોબીઇંગ, કેન્વાન્સિંગ, પ્રતિનિધિમંડળોની દોડધામ, જ્ઞાતિપરિબળ વગેરેનો સિલસિલો શરૂ થઈ જાય છે, પરિણામે મુખ્યમંત્રી કે વડા પ્રધાન માટે પ્રધાનમંડળની રચનાનો પ્રશ્ન નટબજાણિયાના ખેલ જેવો નાજુક તથા સમતુલા માગી લે તેવો બની જાય છે.